**Kisbér Város Önkormányzata Képviselő-testületének .../.... (...) önkormányzati rendelete**

**a 2024. évi költségvetésről**

Kisbér Város Önkormányzatának Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés f) pontjában meghatározott feladatkörében eljárva, valamint a Magyarország helyi önkormányzatairól szóló 2011. évi CLXXXIX. törvény 120. § (1) bekezdés a) pontjában biztosított véleményezési jogkörében eljáró Pénzügyi Bizottság véleményének kikérésével a következőket rendeli el:

**1. A költségvetés bevételei és kiadásai**

**1. §**

(1) Kisbér Város Önkormányzata (a továbbiakban: helyi önkormányzat) 2024. évi költségvetését az alábbi bontásban hagyja jóvá:

*a)* bevételi főösszeg 8 127 399 412 Ft

*b)* kiadási főösszeg 8 127 399 412 Ft

(2) A költségvetés bevételi főösszegén belül a költségvetési bevételek főösszege 3 736 733 386 Ft, ezen belül:

*a)* a működési célú költségvetési bevételek 2 119 499 648 Ft

*b)* a felhalmozási célú pénzforgalmi bevételek 1 617 233 738 Ft

(3) A költségvetési bevételek főösszegén belül:

*a)* az ÁH belülről származó működési célú támogatások összege 1 250 511 860 Ft

*b)* az ÁH belülről származó felhalmozási célú támogatások összege 1 588 396 538 Ft

*c)* közhatalmi bevételek összege 400 767 020 Ft

*d)* működési bevételek összege 455 525 845 Ft

*e)* felhalmozási bevételek összege 0 Ft

*f)* működési célra átvett pénzeszközök összege 39 694 923 Ft

*g)* felhalmozási célra átvett pénzeszközök összege 1 837 200 Ft

(4) A költségvetés bevételi főösszegén belül a finanszírozási bevételek főösszege 4 390 666 026 Ft, ezen belül:

*a)* a belföldi finanszírozás bevételei 4 390 666 026 Ft

*aa)* betétlekötések megszüntetése 0 Ft

*ab)* forgatási célú értékpapírok beváltása 0 Ft

*ac)* maradvány igénybevétel 3 050 000 Ft

*ad)* irányítószervi támogatás 1 340 666 026 Ft

*b)* a külföldi finanszírozás bevételeit 0 Ft

*c)* adóssághoz nem kapcs. szárm. ügyletek bevételeit 0 Ft

(5) A költségvetés kiadási főösszegén belül a költségvetési kiadások főösszege 6 743 356 542 Ft, ezen belül:

*a)* a működési jellegű költségvetési kiadások összege 2 758 725 970 Ft, ebből:

*aa)* személyi juttatás összege 1 078 799 044 Ft

*ab)* munkaadókat terhelő járulékok összege 156 773 892 Ft

*ac)* dologi kiadások összege 1 130 874 705 Ft

*ad)* ellátottak pénzbeli juttatásának összege 8 234 700 Ft

*ae)* egyéb működési célú kiadások összege 449 143 629 Ft

aea) ebből működési tartalék összege 55 216 212 Ft

*b)* a felhalmozási jellegű költségvetési kiadások összege 3 984 630 572 Ft, ebből:

*ba)* beruházások összege 428 932 394 Ft

*bb)* felújítások összege 3 404 873 178 Ft

*bc)* egyéb felhalmozási célú kiadások összege 85 725 000 Ft

*bd)* felhalmozási tartalék összege 65 100 000 Ft

(6) A költségvetés kiadás főösszegén belül a finanszírozási kiadások főösszege 1 384 042 870 Ft, ezen belül:

*a)* a belföldi finanszírozás kiadásai 1 384 042 870 Ft

*aa)* irányítószervi támogatás 1 340 666 026 Ft

*ab)* ÁH belüli megelőlegezések visszafizetése 43 376 844 Ft

*ac)* forgatási célú értékpapírok vásárlása 0 Ft

*b)* a külföldi finanszírozás kiadásai 0 Ft

*c)* adóssághoz nem kapcs. szárm. ügyletek kiadásai 0 Ft.

(7) A (1) bekezdés a) pontjában megállapított bevételek és az (1) bekezdés b) pontjában jóváhagyott kiadások különbözeteként a 2024. évi forráshiányösszegét 0,- Ft-ban állapítja meg. Kisbér Város Önkormányzata 2024. évi költségvetése hiányt nem tartalmaz.

(8) A megállapított forráshiány a felhalmozási többlet 285.903.760,-Ft-os és a működési hiány 285.903.760,-Ft-os összegének különbözete.

(9) A 2024. évi forráshiány megállapítása során, a költségvetési bevételek és kiadások különbözeteként a költségvetési hiány összegét 3.006.623.156,- Ft-ban, finanszírozási bevételek és kiadások különbözeteként a finanszírozási bevételi többletet 3.006.623.156 ,- Ft-ban határozza meg.

(10) A Képviselő-testület a költségvetés bevételi és kiadási főösszegében szereplő, a felügyelete alá tartozó költségvetési szervnek folyósított támogatás (fenntartói finanszírozás**)** összegét 1.340.666.026.- Ft-ban állapítja meg. A finanszírozás összegéből 40.692.901,- Ft felhalmozási célú, 1.299.973.125,- Ft működési célú. A költségvetési intézmény finanszírozásáról – az előirányzat összegén belül - a helyi önkormányzat nettó finanszírozás keretében havonta, illetve az intézmény esetleges rendkívüli igényét figyelembe véve gondoskodik

**2. §**

(1) Az 1 §-ban megállapított bevételi és kiadási főösszeg jogcímenkénti (forrásonkénti, kiadás-nemenkénti) összetételét az 1/a. és az 1/b. mellékletek tartalmazzák.

(2) A szociális jellegű kiadások részletezését a 2. melléklet tartalmazza.

(3) A beruházási kiadások feladatonkénti részletezését a 3/a., a felújítások kiadási célonkénti részletezését a 3/b. melléklet tartalmazza.

(4) Az Európai Uniós támogatással megvalósuló projektek részletezését a 4. melléklet tartalmazza.

(5) A működési és felhalmozási hiány belső források felhasználásával történő finanszírozását az 5. melléklet tartalmazza.

(6) A működési és felhalmozási hiány külső források felhasználásával történő finanszírozását a 6. melléklet tartalmazza.

(7) A működési és a felhalmozási tartalék összegét a 7. melléklet tartalmazza.

(8) Az 1. §-ban megállapított kiadási főösszeg feladatok és kiemelt előirányzatok, valamint intézmények szerinti részletezését és összetételét, továbbá kötelező, önként vállalt és államigazgatási feladatok szerinti bontását a 8/a., 8/b., 9/a., 9/b., 10/a. és 10/b. mellékletek tartalmazzák.

(9) A helyi önkormányzat és az intézmények engedélyezett álláshelyeinek alakulását, a közfoglalkoztatottak létszámát a 11. melléklet tartalmazza.

(10) A helyi önkormányzat adósságot keletkeztető ügyleteinek és a stabilizációs törvény szerinti saját bevételeinek alakulását – az államháztartásról szóló 2011. évi CXCV. törvény 23. § (2) bekezdés g) pontja szerinti kimutatást - a 12. melléklet tartalmazza.

(11) A költségvetés egyenlegének bemutatást a 13. melléklet tartalmazza.

(12) A helyi önkormányzat kiemelt bevételeinek és kiadásainak összetételét, intézmények közti megoszlását a 14. melléklet tartalmazza.

(13) A helyi önkormányzat többéves kihatással járó feladatait a 15. melléklet tartalmazza.

(14) A Kisbéri Közös Önkormányzati Hivatal 2024. évi bevételeit és kiadásait az 1/a és 1/b mellékletek, kiadási főösszeg feladatok és kiemelt előirányzatok, továbbá kötelező, önként vállalt és államigazgatási feladatok szerinti bontását a 9/a. és 9/b. mellékletek tartalmazzák.

(15) Kisbér Város Önkormányzatának maradvány igénybevételét cél szerinti tagolásban a 20. melléklet tartalmazza.

(16) Kisbér Város Önkormányzata közgazdasági mérlegét a 16. melléklet, a 2024-ben biztosítandó kedvezményeket a 17. melléklet, az önkormányzat előirányzat felhasználási és likviditási ütemtervét a 18. melléklet, a 2024. évi központi forrásból származó bevételeinek jogcímenkénti alakulását a 19. melléklet tartalmazza.

**3. §**

Kisbér Város Önkormányzat képviselő-testülete a Kisbéri Közös Önkormányzati Hivatalnál foglalkoztatott köztisztviselők vonatkozásában az illetményalap összegét 50.000,- Ft-ban állapítja meg.

**4. §**

(1) Az önkormányzat és intézményeiben alkalmazottak részére nettó 100.000,- Ft cafetéria juttatás kerül megállapításra, amely részfoglalkoztatás esetén arányosan számolandó.

(2) Minden fő- és részfoglalkozású dolgozó bruttó 1.000,- Ft/hó számlavezetési költségtérítésben részesül.

**2. Tartalék**

**5. §**

A A helyi önkormányzat 2024. évi tartalékát 120.316.212.- Ft-ban, ezen belül

*a)* az általános gazdálkodási tartalékot 55.216.212.- Ft összegben,

*b)* működési tartalékot 0,- Ft összegben

*c)* céltartalékot (fejlesztési feladatra) 65.100.000,- Ft összegben

határozza meg.

**3. A 2024. évi költségvetés végrehajtásának szabályai**

**6. §**

Kisbér Város Önkormányzata és intézményei bankszámla vezetője a Raiffeisen Bank Zrt.

**7. §**

(1) Kisbér Város Képviselő-testülete a 2024. évi költségvetés finanszírozhatósága, bevételi kiesés esetén a forráshiány csökkentése, az intézmények működőképességének biztosítása, gazdaságosabb működtetése érdekében intézményei tekintetében álláshelyek biztosításáról, létszámleépítésről, illetve az esetlegesen keletkező üres álláshelyek elvonásáról, intézményi átszervezésekről, szerkezetátalakításokról a költségvetés elfogadását követően, év közben dönt.

(2) A bevételek növelése érdekében elrendeli, a bevételi lehetőségek maximális kihasználását, a kinnlevőségek behajtásának fokozott figyelemmel kísérését és kiemelt kezelését, valamint szükséges és indokolt esetben célellenőrzések lefolytatását.

(3) A kiadási előirányzatok, amennyiben a tervezett bevételek nem folynak be, nem teljesíthetők.

(4) A kiadási előirányzat nem jár felhasználási kötöttséggel.

**8. §**

(1) A Képviselő-testület a bevételi források növelése céljából elrendeli:

*a)* Az önkormányzati bevételek pályázati úton történő növelését a 2023. évi LV. törvény mellékleteiben biztosított lehetőségek szerint.

*b)* Pályázatok benyújtását, amennyiben a pályázati feltételeknek a helyi önkormányzat megfelel.

(2) Az (1) bekezdés a), b) pontja szerinti pályázatok elkészítésére és benyújtására a pályázati felhívásokban meghatározott feltételek szerint kerül sor azzal, hogy a pályázatok benyújtásáról minden esetben a Képviselő-testület dönt.

(3) A költségvetésben tervezett fejlesztési, felújítási feladatok megvalósítását csak a munkák finanszírozásához szükséges fedezet rendelkezésre állása esetén lehet megkezdeni.

(4) A magánszemélyek kommunális adójából befolyó összeget 2024. évben Kisbér Város Önkormányzat Képviselő-testülete a felhalmozási kiadásai finanszírozására használja fel.

**9. §**

A költségvetési egyensúly és a felhalmozási bevételi előirányzatok növelése érdekében a Képviselő-testület év közben kijelölhet ingatlanokat értékesítésre, hasznosításra, melyeket a döntést követően, a törvényi előírások betartásával haladéktalanul meg kell hirdetni.

**10. §**

(1) A polgármester felhatalmazást kap a 2024. évi központi, céljellegű, mérlegelő döntést nem igénylő pótelőirányzatok saját hatáskörben történő felosztására.

(2) A képviselő-testület felhatalmazza a polgármestert a költségvetési kiadások kiemelt előirányzatain belüli és közötti átcsoportosításra.

(3) A (1) és (2) bekezdésben kapott felhatalmazás alapján tett intézkedésekről a polgármester a Képviselő-testületet a soron következő ülésen köteles tájékoztatni.

(4) Hitelfelvétellel és kötvénykibocsátással kapcsolatos ügyekben minden esetben a Képviselő-testület dönt.

(5) Az átmenetileg szabad pénzeszközök lekötésére, a Képviselő-testület felhatalmazza a polgármestert.

(6) A polgármester jogosult az elkülönített számlán kezelt összegek felhasználására likviditási megőrzése érdekében, utólagos visszapótlási kötelezettséggel.

**11. §**

(1) A költségvetési intézmények a tárgyévi bevételi tervüket meghaladó többletbevétel összegét az alaptevékenység színvonalának növelésére kötelesek fordítani.

(2) Az önkormányzati intézményekben folyó szakmai tevékenység bővítése, új feladat vállalása csak az alapító okirat módosítása után, Képviselő-testület jóváhagyó határozata alapján lehetséges.

(3) A költségvetési intézmények az e rendeletben számukra jóváhagyott beruházási és felújítási feladatok kivitelezését a fenntartó előzetes engedélyével kezdhetik meg.

(4) Az Önkormányzat irányítása alá tartozó költségvetési szervek vezetői a költségvetési szerv bevételeinek és kiadásainak módosítását és a kiadási előirányzatok közötti átcsoportosítást a polgármester előzetes tájékoztatását követően végezhetik el.

**12. §**

A Képviselő-testület önkormányzati biztost rendel ki a felügyelete alá tartozó költségvetési intézményhez, ha annak 30 napon túli elismert tartozása a költségvetési szerv eredeti kiadási előirányzatának 15 %-át meghaladja.

**13. §**

A költségvetési rendeletben meghatározott, társadalmi és non-profit szervezetek támogatásra előirányzott támogatási keret felhasználásról, a Pénzügyi Bizottság véleménye alapján a Képviselő-testület dönt.

**14. §**

A polgármester az önkormányzat köztisztviselőiről szóló szabályzatban meghatározott köztisztviselői juttatásokra az ott meghatározott mérték szerint jogosult.

**15. §**

E rendelet rendelkezéseit 2024. január 1. napjától kell alkalmazni.

**16. §**

Ez a rendelet a kihirdetését követő harmadik napon lép hatályba.